রিয়ান পরাগ

রিয়ান পরাগ দাস (; জন্ম ১০ নভেম্বর ২০০১) একজন ভারতীয় ক্রিকেটার যিনি ঘরোয়া ক্রিকেটে আসামের হয়ে এবং ইন্ডিয়ান প্রিমিয়ার লিগে (আইপিএল) রাজস্থান রয়্যালসের হয়ে প্রতিনিধিত্ব করেন। 

 ব্যক্তিগত জীবন 
রিয়ানের বাবা, পরাগ দাস একজন সাবেক প্রথম-শ্রেণীর ক্রিকেটার যিনি আসাম এবং রেলওয়ের হয়ে খেলেছিলেন।   তার মা মিঠু বারোয়াহ, একজন প্রাক্তন জাতীয় রেকর্ডধারী ৫০ মিটার ফ্রিস্টাইলে সাঁতারু যিনি এশিয়ান চ্যাম্পিয়নশিপ এবং সাফ গেমসে ভারতের প্রতিনিধিত্ব করেছিলেন। 

 খেলোয়াড়ী জীবন 
২৯ জানুয়ারি ২০১৭ সালে, ২০১৬-১৭ আন্তঃরাষ্ট্রীয় টোয়েন্টি-২০ টুর্নামেন্টে আসামের হয়ে রিয়ানের টুয়েন্টি২০ অভিষেক ঘটে।  ২০১৭ সালের অক্টোবরে, তাকে ২০১৭ এসিসি অনূর্ধ্ব-১৯ এশিয়া কাপের জন্য ভারতের দলে রাখা হয়েছিল।   একই বছরে, ১৭ নভেম্বর ২০১৭-এ অনুষ্ঠিত ২০১৭-১৮ মৌসুমের রঞ্জি ট্রফিতে আসামের হয়ে প্রথম-শ্রেণীর ক্রিকেটে ক্রিকেটে আত্মপ্রকাশ করেন।

ডিসেম্বর ২০১৭ সালে, ২০১৮ অনূর্ধ্ব-১৯ ক্রিকেট বিশ্বকাপের জন্য ভারতের দলে খেলার জন্য সুযোগ পেয়েছিলেন। রিয়ান ২০১৮-১৯ মৌসুমের বিজয় হাজারে ট্রফিতে আসামের পক্ষে সাত ম্যাচে ২৪৮ রান সহ শীর্ষস্থানীয় রান সংগ্রাহক ছিলেন। 

২০১৮ সালের ডিসেম্বরে, ২০১৯ ইন্ডিয়ান প্রিমিয়ার লিগের খেলোয়াড় নিলামে রাজস্থান রয়্যালস তাকে তার মূল মূল্য ২০ লাখ রুপিতে কিনে নেয়।   ২০১৯ ইন্ডিয়ান প্রিমিয়ার লিগের সময়, তিনি ইন্ডিয়ান প্রিমিয়ার লিগের ইতিহাসে সর্বকনিষ্ঠ ক্রিকেটার হিসেবে ফিফটি করেন। সঞ্জু স্যামসন এবং পৃথ্বী শ-এর যৌথভাবে ১৮ বছর ১৬৯ দিনের আগের রেকর্ড ভেঙে তিনি ১৭ বছর ১৭৫ দিন বয়সে এই কৃতিত্ব অর্জন করেছিলেন।

 তথ্যসূত্র 

 বহিঃসংযোগ 



বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:আসামের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০১-এ জন্ম
বিষয়শ্রেণী:গুয়াহাটি থেকে আগত ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ